  Майя Бывальцева Удмуртиысь фольклор кырӟанъя но эктонъя «Айкай» театр Россиысь лулчеберетъя министерствоен ортчытэм вожвылъяськонэ пыриськиз но «Большие гастроли» федерал программае шедиз. Соин валче коллектив Киров улосвылэ гастрольёсын поталоз. Со сярысь ивортодэтъя «Удмуртия» агентстволы театрлэн кивалтӥсез Пётр Данилов вераз. Со милемлы туж бадӟым шумпотон ивор. Та дурбасьтэмъя милям гастрольёсмы ортчозы сӥзьыл Киров улосын: ас Киров городаз но, Киров котырысь городъёсын, Вятские Поляны городын но, Кильмезьын но мукет интыосын. Ми синйылтӥмы со интыосты, кытын тросгес уло удмуртъёс Пётр Данилов, Удмуртиысь фольклор кырӟанъя но эктонъя «Айкай» театрлэн кивалтӥсезПётр Даниловлэн верамезъя, бускель улосвылысь Малмыже но Вятской Полянае «Айкай» ӵем гинэ вуылэ, нош Кирове но солы матысь интыосы 8-10 аръёс пала ӧз ветлэ ни. Федерал программае шедемен, театр ӧжытсэ куать концерт возьматыны малпа. Милям программамы туж узыр, соин ик, мон малпасько, отын улӥсь удмуртъёслы туж юн тунсыко луоз учкыны котькуд палан улӥсь удмуртъёслэсь чеберлыксэс, кырӟан-эктонъёссэс. Одно ик ми палэнэ ум кельтэ соослэсь улонысьтызы люкам кырӟан-эктонъёссэс, соос милям вань репертуарамы. Соин ик оскисько но тодӥсько, милям программамы соос доры потыны туж тунсыко но дасямын луоз шуыса Пётр Данилов, Удмуртиысь фольклор кырӟанъя но эктонъя «Айкай» театрлэн кивалтӥсезВатсалом, азьвыл «Большие гастроли» программае драмая театръёс гинэ пыриськыло вал, туэ нырысьсэ концерт коллективъёслы но сыӵе луонлык кылдӥз. Вожвылъяськонэ 78 куриськонъёс вуизы, со пӧлысь 26-сэ гинэ бырйизы. Пётр Даниловлэн верамезъя, вормисьёс пӧлын ньыль гинэ финн-угор коллективъёс – «Айкай» сяна, Коми-Пермяк автоном округысь кырӟанъя но эктонъя «Шондыбан» коми-пермяк ансамбль, Карелиысь кырӟанъя но эктонъя «Кантеле» йӧскалык ансамбль но Комиысь элькун филармония. Озьы ик Пётр Данилов ватсаз, матысь дыре «Айкай» театр Татарстанэ но Марий Эл Элькунэ вуылоз. Тодэ вайытом, «Большие гастроли» программае Удмуртиысь йӧскалык театр кӧня ке ар пыриське ни. Тегъёс: Лулчеберет Ижкар Киров Удмуртия удмуртъёс  